Diari Oficial de la Generalitat Valenciana


Sumari del DOGV 610, del 17-06-1987 (1987/809071)

ORDRE de 2 de juny de 1987, de la Conselleria d'Agricultura i Pesca, per la qual es fixen els períodes hàbils de caça i s'estableixen les vedes especials per a la temporada 1987-88 a la Comunitat Autònoma Valenciana.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/02/(1)/dof/vci/html**

### Dades del document

Número de DOGV
:   610

Data del DOGV
:   17-06-1987

Secció del DOGV
:   DISPOSICIONS GENERALS

Número del document
:   1987/809071


Data del document
:   02-06-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 2 de juny de 1987, de la Conselleria d'Agricultura i Pesca, per la qual es fixen els períodes hàbils de caça i s'estableixen les vedes especials per a la temporada 1987-88 a la Comunitat Valenciana.  
Per complir el que disposa la Llei de Caça, de 4 d'abril de 1970, i el Reglament per a l'aplicació d'aquesta, de 25 de març de 1971, articles 23 i 25, respectivament, cal assenyalar les limitacions i les èpoques hàbils de caça, que amb aquesta finalitat hauran de regir durant la temporada 1987-88.   
En atenció d'aquests motius, a proposta de la Direcció General de la Producció Agrària,   
ORDENE:   
Article primer: Períodes hàbils.   
1. 1. Caça menor, en general: Des del dia 11 d'octubre, al 6 de gener, en toda classe de terrenys cinegètics, els dijous, dissabtes, diumenges i festius.   
D'ara endavant s'entendrà per festiu, a l'efecte d'aquesta Ordre, únicament el que ho siga amb caràcter provincial, autonòmic o nacional.   
b) Queden incloses en aquest grup les espècies següents: conill (Oryctolagus cuniculus), llebre (Lepus europaeus) rabosa (Vulpes vulpes), teixó (Meles meles), fagina (Martes foina), mostela (Mustela nivalis), geneta (Genetta genetta), turó (Mustela putorius), perdiu roja (Alectoris rufa), guatla (Coturnix coturnix), faisà (Phaisanus colchicus), tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), gaig (Garrulus glandarius), corb (Corvus corax), cornella blanca (Corvus monedula), cornella negra (Corvus corone), blanca (Pica pica), becada (Scolopax rusticola), judia o merita (Vanellus vanellus), estornell (Sturnus vulgaris), estornell negra (Sturnus unicolor), tord (Turdum philomelos), tord burell (Turdus pilaris) tord ala-roig (Turdus iliacus), griva (turdus uscivorus) i merla (Turdus merula).   
1. 2. Ocells aquàtics.   
a) Els períodes i els dies hàbils de caça seran els següents:   
a. 1. Província d'Alacant.   
Des de l'11 d'octubre al 7 de febrer, dissabtes, diumenges i festius.   
a.2. Província de Castelló.   
Des del dia 11 d'octubre al 31 de gener, dijous, diumenges i festius. Des de l'1 al 21 de febrer, els diumenges i festius.   
a. 3. Província de València.   
En tota classe de terrenys cinegètics a l'est de les Carreteres Nacionals 340 (Barcelona-València) i 332 (València-Alacant), des que aquesta entra a la província de València fins a Oliva, i la carretera comarcal 3318 (Oliva-Pego) fins al límit de la província. Des del 20 de setembre al 8 de novembre, els dijous, dissabtes i diumenges.   
Des del 9 de novembre al 17 de gener, dissabtes i diumenges, i la resta de la temporada fins al 21 de febrer, només diumenges.   
A la resta de la província serà vigent el període hàbil de la caça menor en general.   
b) Les espècies incloses en aquest grup són les següents: ànec coll-verd (Anas platyrhynchos), ascle (anas strepera), piuló (Anas penelope), cua de jonc (Anas acata), bragat (Anas clypeata), sivert (Netta rufina), xarxet (Anas crecca), roncadell (Anas querquedula), boix (Aythya ferina), morell capellut (Aythya fuligula), morell de mar (Melanitta nigra), serreta monyuda (Mergus serrator), fotja (Fulica atra), polla d'aigua (Gallinula chloropus), rascló (Rallus aquaticus), bequeruda (Gallinago gallinago), bequet (Lymnocryptes minima), gavina (Larus ridibundus), gavina fosca (Larus fuscus), gavià argentat (Larus argentatus).  
c) A les províncies d'Alacant i Castelló, a partir de la finalització del període hàbil per a la caga menor en general, dia 6 de gener, els ocells aquàtics només podran ésser caçats a embassaments, albuferes, terres pantanoses i zones marítimo-terrestres.   
d) La caça d'ocells aquàtics està permesa des de dues hores abans de l'eixida del sòl fins a dues hores després de la posta, des de llocs fixos, amb o sense auxili de cimbells o reclams, tant naturals com artificials i des d'embarcacions a rem o a vela.   
Excepte si hi havia acord entre els titulars dels vedats de caça privats confrontants, no es podrà caçar en una franja de 200m d'amplària, estesa 100m a l'interior del vedat i els 100m restants a l'altra banda del seu perímetre exterior, a pesar de la condició cinegètica d'aquest terreny.   
e) Les tirades organitzades d'ocells aquàtics als vedats de caça privat hauran de programar-se en un calendari de tirades, que aprovaran, si s'escau, les Direccions Territorials de la Conselleria d?Agricultura i Pesca.  
1. 3. Caça major:   
1. 3. 1. Porc senglar (Sus scrofa).   
a) Des de l'11 d'octubre al 21 de febrer, ambdós inclosos.   
b) Durant el període i els dies de veda per a la caga menor, en terrenys cinegètics d'aprofitament comú i vedats privats de caça menor, els caçadors només podran dur bala com a munició.   
1. 3. 2. Altres espècies de caga major: cérvol (Cervus elaphus), daina (Dama dama), cabra salvatge (Capra pyrenaica) i mufló (Ovis musimon).   
a) Reserves Nacional de caça i vedats de caça major, el període hàbil serà el que establesquen els respectius plans d'aprofitament cinegètic.   
b ) Tipus restants de terrenys: les Direccions Territorials de la Conselleria d'Agricultura i Pesca podran autoritzar la caça d'un sol exemplar per llicència en el període comprés entre l'11 d'octubre i el 21 de febrer per al cérvol i la daina i entre el 13 de setembre i el 6 de desembre per a la cabra salvatge i el mufló.   
1. 3. 3. D'acord amb el que preveu l'article 29.7 del Reglament de Caça, hom recorda que les espècies de caça major no podran ser objecte de comerç si no van marcades o precintades amb una referència identificativa que preceptivament haurà d?aparèixer en la seua guia de circulació, on a més haurà de constar el lloc i la data de la captura.   
1.4. Mitja veda.   
a) A més del període hàbil establert per a la caça menor en general, es podran caçar les espècies relacionades al paràgraf següent, del 15 al 30 d'agost, els dijous, dissabtes, diumenges i festius, en tota classe de terrenys cinegètics.   
b) Les espècies que poden carçar-se durant aquest període són les següents: tórtora (Streptopelia turtur), tudó (Columba palumbus), blanca (Pica pica), cornella blanca (Cornus monedula) i cornella negra (corvus corone).   
c) Només està permés aquest tipus de caga des de llocs fixos i sense gossos. Queda prohibit el trànsit fora dels llocs amb les armes desenfundades.   
1. 5. Prorroga del període hàbil per a la caça de determinats ocells perjudicials per a l'agricultura.   
a) Atesos els danys que causen determinats ocells a l'agricultura, hom prorroga el seu període hàbil de caga, fins al 7 de febrer, en tota classe de terrenys cinegètics.   
A partir de la finalització del període hàbil per a la caça menor, 6 de gener, sols podran caçar-se des de llocs fixos i amb l'auxili, per arreplegar-los, de gossos lligats. Queda prohibida la circulació per la forest amb armes desenfundades i gossos solts.   
b) Les espècies afectades per aquesta prorroga són les següents: estornell (Sturnus vulgaris), estornell negre (Sturnus unicolor), tord (Turdus philomelos), tord burell (Turdus pilaris), tord ala-roig (Turdus iliacus) i griba (Turdus viscivorus).   
Article segon. Altres modalitats de caga.   
2. 1. Caga del conill amb gossos i sense armes.   
A més d'allò establert per a la caga menor en general, es podran caçar conills (Oryctolagus cuniculus) amb auxili de gossos i sense armes, des del 3 de setembre al 10 d'octubre, els dijous, dissabtes, diumenges i festius. El nombre de gossos queda limitat a 3 per caçader o 15 per grup de caçadors.   
2. 2. Caça de perdiu amb reclam.   
2. 2.a. Província d'Alacant:   
Zona alta: del 31 de gener al 13 de març.   
Aquesta zona comprén els termes municipals següents: Agres, Alcosser, Alcoleja, Alcoi, Alfafara, Almudaina, l?Alqueria d'Asnar, Balones, Banyeres de Mariola, Benasau, Beneixama, Beniardà, Beniarrés, Benigembla, Benifallim, Benifato, Benilloba, Benillup, Benimantell, Benimarfull, Benimassot, Biar, Bolulla, el Camp de Mirra, la Canyada de Biar, Castalla, Castell de Castells, Cocentaina, Confrides, Quatretondeta, Elda, Fageca, Famorca, Galanes, Gorga, el Castell de Guadalest, Ibi, Xixona, l'Orxa, Billeneta, Murla, Muro d?Alcoi, Onil, Orba, Parcent, Penàguila, Petrer, Planes de la Baronia, Relleu, les Salines, Sax, Sella, Tàrbena, Tibi, Tollos, la Torre de les Maçanes, la Vall d'Alcalà, la Vall de Gallinera, la Vall de Laguar, Villena.   
Zona baixa: del 17 de gener al 28 de febrer.   
Aquesta zona comprén els altres termes municipals de la província d'Alacant.   
Províncies de Castelló i València.   
Del 7 de febrer al 6 de març els dijous, dissabtes, diumenges i festius.   
2. 2. b. L'horari de caga serà des de l'eixida a la posta del sòl, i es prendran de l'almanac les hores de l'eixida i de l'ocàs.   
El nombre màxim d'exemplars per caçador i dia, serà de 3. Només es permet excedir aquesta modalitat als vedats de caça, en els quals caldrà establir una distància de seguretat de 500m. del límit cinegètic més pròxim, excepte en cas d'acord entre els titulars.   
2. 3. Captura en viu d'ocells fringíl·lids.   
a) D'acord amb la tradició existent a la Comunitat Valenciana, les Direccions Territorials de la Conselleria d'Agricultura i Pesca podran autoritzar la captura en viu d'exemplars de les espècies següents: gafarró (Serinus serinus), verderol (Carduelis chloris), cadernera (Carduelis carduelis) i passarell (Carduelis cannabina). Aquestes autoritzacions es concediran únicament a membres de Societats d'Ocells o Ornitològiques declarades que demostren la seva participació en concursos de cant; seran gratuïtes i nominals i s'hi especificarà el nombre d'exemplars que poden ser capturats, els mètodes permesos i les condicions de captura.   
b) El període hàbil serà el comprès entre l'11 de juliol i el 30 de novembre, durant un determinat nombre de dies hàbils que, en conjunt, no podran excedir de 60, i que fixaran les Direccions Territorials de la Conselleria d'Agricultura i Pesca.   
c) Queda prohibida la comercialització d'aquestes espècies en el període comprès entre l'1 de gener i el 10 de juliol.   
2. 4. Captura de tords a parany.   
a) Les Direccions Territorials de la Conselleria d'Agricultura i Pesca podran autoritzar la captura de les espècies següents: tord (Turdus philomelos), tord burell (Turdus pilaris), tord ala-roig (Turdus iliacus), griva (Turdus visciocus) en el període comprés entre l'11 d'octubre al 15 de novembre, sense limitació de dies de la setmana.   
b) El nombre màxim de captures per parany i dia serà de 60. els paranys podran ser compostos per 3 arbres i sense limitació de nombre de llaços, o entre tres i quinze arbres, en aquest cas el nombre de llaços es limitarà a 200.   
Article tercer: Espècies potencialment perjudicials per a l'agricultura, la ramaderia o la caça.   
3. 1. Espècies perjudicials per a l'agricultura: Les Direccions Territorials de la Conselleria d'Agricultura i Pesca podran autoritzar durant l'època de veda el control pels mitjans més idones d'aquelles espècies de la fauna silvestre, la concentració o abundar de les quals les faça perjudicials per a l'agricultura, després de les comprovacions necessàries i amb les garanties que calguin per a la resta de les espècies.   
3. 2. Porc Senglar i mamífers depredadors.   
Quan es considerarà necessari controlar l'excés de població del porc senglar (Sus scrofa), rabosa (Vulpes vulpes) o d'altres mamífers depredadors no protegits, les Direccions Territorials de la Conselleria d'Agricultura i Pesca, podran autoritzar-ne a les respectives províncies la caça o captura amb llaços i trampes durant l'època de veda, tot salvaguardant en cas de batuda, l'època de cria i nidificació de les espècies de fauna existents a la zona.   
3. 3. Gossos i gats assilvestrats.   
Quan exemplars d'aquestes espècies ocasionaran danys a la fauna silvestre o constituiran un perill per a les persones o la salut pública, les Direccions Territorials de la Conselleria d'Agricultura i Pesca, podran expedir el permís oportú per caçar-los o capturar-los a petició dels titulars dels vedats afectats o dels alcaldes, si es tractava de Terrenys cinegètics d'aprofitament comú.   
Article quart. Reglamentacions especials.   
4. 1. A terrenys sotmesos a règim cinegètic especial que estiguen acollits a la modalitat prevista a l'article 25.2 del Reglament de Caça, les disposicions d?aquesta Ordre seran d'aplicació si no s'oposen a les que figuren a les Reglamentacions específiques aprovades.   
4. 2. Plans cinegètics: Els titulars dels vedats privats podran proposar, dins un pla de conservació i aprofitament cinegètic, aprovat per les Direccions Territorials de la Conselleria d'Agricultura i Pesca, les modificacions següents:   
a) Dies hàbils de caça que estableix aquesta Ordre.   
b) Avançament de la caça del conill els dijous, dissabtes, diumenges i festius amb gossos i sense armes, al primer diumenge d'agost, a canvi de no obrir la caça en el període de mitja veda.   
c) Caçar en la mitja veda la guatla amb escopeta i l'auxili de gossos.   
Article cinqué. Competicions i ensinistrament de gossos de mostra.   
5.1. La Direcció General de la Producció Agrària de la Conselleria d'Agricultura i Pesca queda facultada per autoritzar, a terrenys sotmesos a règim cinegètic especial, amb la conformitat prèvia dels seus titulars, l'ensinistrament de gossos de mostra amb espècies de caça indígenes i armes de foc, en època de veda per a caça menor, sempre que siga necessari efectuar en dita època la selecció d'aquells exemplars que hauran d'intervenir en competicions internacionals.   
5. 2. Així mateix, les Direccions Territorials de la Conselleria d?Agricultura i Pesca podran autoritzar, en terrenys d?aprofitament cinegètic especial i dins d'un pla quinquennal d'aprofitament per al vedat, en el qual figurarà con a mínim. una zona de reserva d'un 2% de la seua superfície, l'establiment de zones per a l'ensinistrament de gossos amb armes i peces de caça procedents de granja.   
El termini de validesa per a aquestes autoritzacions serà, con a màxim, de 5 anys i la superfície del terreny no podrà excedir de 20 Hes, llevat del cas en què el vedat siga major de 500 Hes, en aquest cas podrà autoritzar-se'n l'extensió fins a un 1% de la superfície.   
Així mateix, excepte en cas d'acord entre els titulars de la zona d'ensinistrament, aquesta haurà de tenir una separació de més de 200 metres del límit del vedat i haurà de ser senyalitzada com cal al llarg del seu perímetre exterior.   
Article sisé. Concursos i competicions de caça i tir.   
Els concursos de caça i tir en què intervinguen peces vives de caça hauran de ser autoritzats per les Direccions Territorials de la Conselleria d'Agricultura i Pesca.   
Article seté. Limitacions i excepcions cinegètiques de caràcter provincial.   
7. 1. Alacant.   
a) Queda prohibida la caça a la Llacuna de la Mata i als saladars circumdants, als termes municipals de Torrevella i Guardamar.   
b) En aquesta província, només s'autoritza la caça durant la mitja veda als termes municipals següents: Villena, les Salines, Biar, Castalla, Tibi, Xixona, Relleu, Sella, Finestrat, Polop, Callosa d'En Sarrià, Xaló, Llíber, Alcanalí, Benidoleig, Orba, Ebo, la Vall de Gallinera i en aquells compresos entre aquests i el límit amb la província de València.   
7. 2. Castelló.   
a) A l'oest de la carretera N-340, la caça en mitja veda sols es podrà practicar als terrenys sotmesos a règim cinegètic especial, mentre que als d'aprofitament comú restarà prohibida.   
b) Hom prohibeix la caça a la desembocadura del Riu Millars, des del pont de Borriana fins a la desembocadura, excepte els tirs de colom i de guatla, degudament autoritzats..   
c) Resta prohibida la caça a l'arxipèlag dels Columbrets.   
Hom recorda particularment per a aquesta zona el que disposa el punt 8.1.d d'aquesta Ordre. 7. 3. València. a) A tota classe de Terrenys cinegètics a l'Est de les Carreteres Nacionals 340 (Barcelona-València) i 332 (València-Alacant), des que aquesta entra a la província de València fins a Oliva, i de la carretera comarcal 3318 (Oliva-Pego), fins al límit la província, queda prohibida tota classe de caça durant els períodes i els dies de veda per als ocells aquàtics. b) Al Parc Natural de l'Albufera, serà d'aplicació el que disposa la seua Reglamentació especial de caça, que aprovarà la Conselleria d'Agricultura i Pesca, després de l'informe del Consell Directiu del Parc. Mentrestant la caça a la susdita zona es regeix per aquesta Ordre. c) Als vedats artificials per a ocells aquàtics de l'entorn de l'Albufera i després de sol·licitar-ho el titular, la Direcció Territorial de la Conselleria d'Agricultura i Pesca, podrà autoritzar la caça tots els dies en el període comprés entre el 18 i el 21 de gener, sempre que aquesta sol·licitud es base en tradicions d'arrelament popular. d) Queda prohibida la caça a la Llacuna de S. Benito, al terme municipal d'Aiora.   
Article vuité. Mesures de protecció a la fauna.  
8. 1. Espècies protegides.  
a) Es recorda la prohibició de caça de les espècies que figuren a l'annex del R. Decret 3181/1980, de 30 de desembre, sobre espècies protegides, així com el Reial Decret 1497/86, de 6 de juny.  
b) Es recorda la vigència del Decret 97/1986, de 21 de juliol, del Consell de la Generalitat Valenciana sobre protecció de diverses espècies de la fauna silvestre.  
c) Es prohibeix de caçar en tot temps les femelles i les cries, en les seues dues primeres edats, de les espècies cérvol, daina, cabra salvatge i mufló i les femelles de porc senglar seguides de cries.  
d) Per aplicar allò que estableixen els articles 26 de la Llei de caça i 28 del Reglament d'aquesta, en què es regula la captura amb finalitats científiques, l'observació i la fotografia de nius, polls, caus, colònies i llocs de cria d'espècies protegides, que puguen ocasionar molèsties o perjudicis als reproductors o a la normal evolució de les seues cries, per a la realització de qualsevol d'aquestes activitats serà preceptiva una autorització de la Direcció General de la Producció Agrària.  
8. 2. Mètodes de caça prohibits.  
a) Es prohibeix de caçar amb armes d'aire o gas comprimit i amb rifles calibre 22 de percussió anular, així con l'ús de balins, és a dir aquells projectils el pes dels quals siga igual o superior a 2,5 gr i estiguen en un nombre superior a un dins del cartutx o casquet.  
b) Es prohibeix per a caça major, la utilització de qualsevol tipus de munició que no siga la bala.  
c)Es prohibeix la tinença de tot tipus de reclams artificials mentre es practica l'exercici de la caça, excepte en els casos previstos als punt: 1,2 (d), 2.2 i 2,4.  
d) Es prohibeix la caça d'ocells aquàtics des d'embarcacions a motor.  
e) Es prohibeix l'ús de xarxes japoneses o invisibles per a la captura de qualsevol tipus d'ocells amb finalitats diferents a les d'anellatge. En aquest cas cal que les persones que les utilitzen posseesquen l'autorització de captura amb finalitats científiques corresponent.  
f) Queda prohibida la tinença o la utilització de ceps o ballestes per a la captura de qualsevol espècie animal.  
g) Es prohibeix l'ús, la tinença i la col·locació de ceps enverinats.  
h) Es prohibeix la utilització del visc, excepte en el cas previst al punt 2.4.   
i) Queda prohibida la tinença i l'ús, mentre s'estiga practicant l'excercici de la caça, d'aparells elèctrics que reproduesquen sons animals, així com l'ús de rapaços i d'ocells encegats o mutilats.   
j) Queda prohibit de caçar amb reclam de perdiu femella o artefacte que el substituesca.   
8. 3. Altres limitacions.   
Queda prohibit als pastors, caçar quan aniran amb el ramat i dur amb aquest gossos de races típiques de caça.   
8. 4. Les úniques excepcions aplicables a aquestes prohibicions seran les acordades a les Reglamentacions especials a què es refereix l'article 25.2 del Reglament de Caça.   
8. 5. Infraccions.   
a) La caça de qualsevol espècie fora del període hàbil que s'assenyala en aquesta Ordre es considerarà com el fet de caça en temps de veda, la qual cosa és una infracció administrativa greu especificada a l'art. 48.1.18 del Reglament de Caça.   
b) Es recorda la vigència de l'Ordre, de 17 març de 1987 de la Conselleria d'Agricultura i Pesca, per la qual s'actualitzen les valoracions de les espècies de la fauna cinegètica i protegida.   
Article nové. Mesures circumstancials.   
Per tal de prevenir els danys que poguessen ocasionar-se a la riquesa cinegètica d'una comarca o província determinada a causa de circumstàncies climàtiques, biològiques o qualsevulla altra extremadament desfavorable per a la conservació de les espècies, la Direcció General de la Producció Agrària de la Conselleria d'Agricultura i Pesca queda facultada per modificar el període hàbil de caça de qualsevol espècie o restringir-ne el nombre de captures per dia i caçador. Aquesta mesura podrà ser aplicada a qualsevol tipus de terrenys cinegètics.   
DISPOSICIONS FINALS  
1) Per motius sanitaris, les peces de caça migratòries podran ser intervingudes per les Direccions Territorials de la Conselleria d'Agricultura i Pesca per a les anàlisis corresponents.   
2) Hom recomana a totes les autoritats, que estimulen el zel dels agents a les sues ordres per a la més exacta vigilància i per al compliment del que disposa aquesta Ordre.   
3) La Direcció General de la Producció Agrària de la Conselleria d'Agricultura i Pesca queda facultada per dictar les Resolucions que calguen per al desplegament d'aquesta Ordre.   
4) Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 2 de juny de 1987.   
El Conseller d?Agricultura i Pesca,  
LLUIS FONT DE MORA I MONTESINOS


Còpia Permalink ELI